ખાનગી હોસ્પિટલના સ્પેશિયલ અને સેમી સ્પેશિયલ રૂમની બહાર હાઉસફુલનાં પાટિયાં ઝૂલી રહ્યાં છે. કોઈ દર્દીને સમયસર સારવાર અપાવવા ખાનગી હોસ્પિટલમાં દાખલ કરવો હોય તો પણ તેને લઈને પાંચ-પાંચ, સાત-સાત હોસ્પિટલમાં રીતસરનું ભટકવું પડે છે અને ત્યારબાદ ક્યાંક કોઈક દૂરની હોસ્પિટલમાં મેળ પડે છે. પોતાનાં ઘરથી દૂરની હોસ્પિટલના રોજના બાઈક-રિક્ષાના ફેરા કરવામાં મા-બાપ કે વાલીના પર્સના આંટા આવી જાય છે! અમદાવાદમાં આજની તારીખમાં ડેન્ગ્યુ અને મેલેરિયાના હજારો હજારો કેસ છે. આવી બિહામણી સ્થિતિ પર અંકુશ મૂકવા તંત્ર પાસે કે શહેરના શાસકો પાસે કોઈ આગોતરું આયોજન જ ન હતું!